	IME ENOTE: LOOKING BACK

	[bookmark: _Toc459403281]NASLOV UČNE URE: Who were they?

	ZAPOREDNA ŠT. URE:/
	DATUM: /
	RAZRED: 7.

	UČITELJ: T. Stavanja

	UČNE OBLIKE: frontalna, individualna, (delo v parih)
	UČNE METODE: razlaga, pogovor, branje, delo z besedilom, poslušanje, praktična aktivnost
	UČNA GRADIVA IN PRIPOMOČKI: -	Goodey, D. in N. Goodey. 2015. Messages 2 New edition. Ljubljana : Rokus Klett; učbenik, delovni zvezek, tablični računalniki

	IZOBRAŽEVALNI/UČNI CILJI:
· Učenci razvijajo zmožnost izražanja svojih mnenj.
· Učenci znajo govoriti o poklicih.
· Učenci znajo govoriti o ljudeh iz preteklosti.
· Učenci bogatijo svoj besedni zaklad ob različnih besedilih.

	JEZIKOVNA ZNANJA IN BESEDIŠČE: Present Simple, Past Simple, poklici

	Uvod in motivacija: Učitelj usmeri pozornost učencev k naslovu enote, povpraša po pomenu in po predvidevanjih o vsebini enote, ki je pred njimi. Učenci spregovorijo o svojih zamislih. Učitelj sprejme vse smiselne predloge.
U  34/1     Poklici:
• Učitelj povpraša, kaj je njegovo delo, kaj počne, in kaj je delo učencev. Nato usmeri pozornost učencev k sličicam v učbeniku in jih povabi, naj v parih povežejo sličice z izrazi iz okvirja, ki jih poimenujejo. Morebitne neznane izraze naj poskusijo uganiti. Učitelj nato predvaja posnetek, učenci pa preverijo rešitve. Učitelj nato povabi učence k ustvarjanju skupnega slovarja v spletni učilnici. Učenci se prijavijo v spletno učilnico ter rešijo dejavnost »slovar – jobs«.
U  34/2A      Who were they?
• Učitelj usmeri pozornost učencev k slikovnemu gradivu v učbeniku in povpraša, ali katero od oseb takoj prepoznajo. Povprašajo učence, kaj vedo o prepoznanih osebah. Nato povabi učence, naj v parih preberejo opise oseb 1–9, ter opise povežejo s slikami.
• Učitelj spet povabi učence v spletno učilnico pod oznako »Who were they?«, kjer učenci rešijo H5P interaktivno vajo, s katero utrjujejo novo besedišče (jobs)
U  35/3,4     WAS / WERE
• Učitelj povabi učence, da si v spletni učilnici pod oznako »Was/were« odprejo power point predstavitev nove slovnične prvine. Skupaj si ogledamo in preberemo razlago. 
• Učitelj opozori učence, da se v mapi nahaja tudi zbirka dodatnih vaj z rabo pretekle oblike glagola BE in ga lahko doma tako še dodatno utrjujejo.
• Učitelj povabi učence, da v spletni učilnici rešijo kviz »Preverjanje znanja«, s katerim bodo ponovili obravnavano učno snov ter videli, koliko so si že zapomnili in kaj morajo še dodatno utrjevati.
Zaključek ure: (Domača naloga) Učitelj pozdravi učence in ti odzdravijo. 

	Domača naloga: Učitelj povabi učence naj v spletni učilnici kliknejo na povezavo do pesmice, v kateri je omenjenih precej različnih poklicev. Pesmico naj večkrat poslušajo ter izpišejo poklice, ki jih v pesmici srečajo.

	Opombe:

